CELEX: 62009CN0552
Language: sk
Date: 2009-12-24 00:00:00
Title: Vec C-552/09 P: Odvolanie podané 24. decembra 2009 : Ferrero SpA proti rozsudku Súdu prvého stupňa (druhá komora) zo 14. októbra 2009 vo veci T-140/08, Ferrero SpA/Úrad pre harmonizáciu vnútorného trhu (ochranné známky a vzory) (ÚHVT), Tirol Milch reg.Gen.mbH Innsbruck

27.3.2010   
            
            
               SK
            
            
               Úradný vestník Európskej únie
            
            
               C 80/11
            
         Odvolanie podané 24. decembra 2009: Ferrero SpA proti rozsudku Súdu prvého stupňa (druhá komora) zo 14. októbra 2009 vo veci T-140/08, Ferrero SpA/Úrad pre harmonizáciu vnútorného trhu (ochranné známky a vzory) (ÚHVT), Tirol Milch reg.Gen.mbH Innsbruck
   (Vec C-552/09 P)
   2010/C 80/19
   Jazyk konania: angličtina
   
      Účastníci konania
   
   
      Odvolateľka: Ferrero SpA (v zastúpení: F. Jacobacci, avvocato, C. Gielen a H.M.H. Speyart, advocaten)
   
      Ďalší účastníci konania: Úrad pre harmonizáciu vnútorného trhu (ochranné známky a vzory) (ÚHVT), Tirol Milch reg.Gen.mbH Innsbruck
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok napadnutý odvolaním,
            
         
               —
            
            
               vyhovel návrhu Ferrero na zrušenie napadnutého rozhodnutia, alebo alternatívne vrátil vec na nové konanie všeobecnému súdu, a
            
         
               —
            
            
               zaviazal ÚHVT, aby znášal vlastné trovy konania a nahradil trovy prvostupňového i odvolacieho konania, ktoré vznikli Ferrero.
            
         
      Odvolacie dôvody a hlavné tvrdenia
   
   Odvolateľka zotrváva na svojom návrhu, že napadnuté rozhodnutie treba zrušiť z týchto dôvodov:
   
               —
            
            
               Súd prvého stupňa Európskych spoločenstiev („SPS“) porušil systém, ktorý vytvára článok 8 nariadenia č. 40/94 (1) tým, že uskutočnil jednoduché skutkové posúdenie podobnosti a to súčasne so zreteľom na článok 8 ods. 1 písm. b) a článok 8 ods. 5, aj keď obidve ustanovenia majú úplne odlišné sady testov,
            
         
               —
            
            
               SPS sa dopustil právneho omylu, keď skonštatoval, že netreba zohľadniť dobré meno skorších ochranných známok a keď skonštatoval, že podmienky uplatniteľnosti článku 8 ods. 1 písm. b) a ods. 5 toho istého článku neboli splnené,
            
         
               —
            
            
               SPS sa dopustil právneho omylu alebo skreslil skutkové okolnosti, ktoré mu boli oznámené, keď použil nesprávne, nedôvodné a neprimerané pravidlá o dokazovaní pri posúdení podobnosti,
            
         
               —
            
            
               SPS sa dopustil právneho omylu tým, že nezohľadnil tú skutočnosť, že skoršie ochranné známky obsahujú slovné ochranné známky, a že napadnutá ochranná známka je obrazovou ochrannou známkou, a
            
         
               —
            
            
               SPS sa dopustil právneho omylu tým, že nezohľadnil existenciu skupiny ochranných známok.
            
         
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).